fi fi fi sv fi fi fi fi sv fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Mitä THL ja Kela tekevät opiskelua ja terveyttä koskevilla tiedoillani? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Voisin kuvitella olevani yksi niistä opiskelijoista, joka maaliskuussa ihmettelee sähköpostiin lävähtänyttä viestiä. Viestissä pyydetään vastaamaan Korkeakouluopiskelijoiden terveys- ja hyvinvointitutkimukseen.
Sähköposti paljastaa, että Korkeakouluopiskelijoiden terveys- ja hyvinvointitutkimus (KOTT) lähetetään 10 000 opiskelijalle. Viesti kertoo myös, että THL ja Kela toteuttavat tutkimuksen.
Hetkinen – miksi THL ja Kela kyselevät yksityiskohtia henkilökohtaisista asioistani? Miten minun syömiseni ja opiskelumotivaationi niille kuuluvat?
Mieleen piirtyy kauhukuvia siitä, kuinka kyselyyn vastaamisen jälkeen postiluukusta kolahtaa Kelan päätös opintotuen lakkauttamisesta. Seuraavaksi THL säntää oven taakse heristämään sormea: nuku enemmän ja syö monipuolisemmin!
En ihmettele, vaikka tutkimukseen vastaaminen epäilyttäisi. Kyselytutkimuksiin voi liittyä erilaisia harhakäsityksiä.
Haluankin kannustaa kaikkia KOTT-tutkimukseen kutsuttuja opiskelijoita vastaamaan kyselyyn kumoamalla neljä tutkimukseen liittyvää luuloa.
Kyselyllä selvitetään, kuka elää oikein ja kuka ei.
Tarua. KOTT-tutkimuksella rakennetaan ajantasaista kokonaiskuvaa opiskelijoista – ei osoitella yksittäisiä elämänvalintoja ”oikeiksi” tai ”vääriksi”.
Tieto yksilöiden henkilökohtaisista elämäntavoista ei varsinaisesti edes kuulu THL:lle tai Kelalle eikä tuloksista ole mahdollista tunnistaa yksittäistä vastaajaa.
KOTT-tutkimus on väestötutkimus. Sen ei ole tarkoituskaan muodostaa tarkkaa kuvaa juuri sinusta, vaan vastauksilla luodaan laajaa kuvaa opiskelijaväestöstä. Erilaisista opiskelijoista tarvitaan tietoa: jokainen vastaaja edustaa omaa ikäluokkaansa ja koulutusalaansa.
Vastaaminen ei kannata, sillä en hyödy siitä itse.
Tarua. Tutkimuksessa kerätyllä tiedolla halutaan nimenomaan parantaa opiskelijoiden palveluita.
Tulosten avulla kehitetään etenkin opiskelijoiden terveyspalveluita, mutta myös esimerkiksi liikuntapalveluita ja opiskelijaravintoloita.
KOTT-tutkimuksien historia on pitkä: YTHS on vastannut aiemmista tutkimuksista, joita on toteutettu vuodesta 2000 asti. Vuoden 2020 tutkimus on jo kuudes KOTT.
Edellisten tutkimusten avulla on esimerkiksi kehitetty opintopsykologien palveluita ja luotu korkeakoululiikunnan suosituksia.
KOTT onkin tärkeä keino seurata opiskelijoiden terveydessä tapahtuneita muutoksia. Toisaalta tutkimus auttaa tunnistamaan hyvinvointia nakertavia kehityskulkuja.
KOTT paljastaa esimerkiksi psyykkisten ongelmien yleistymisen vuodesta 2000 lähtien ja vuoden 2016 tutkimus selvitti, että joka kolmas opiskelija kokee runsaasti stressiä.
Näitä kehityksiä tunnistamalla on helpompi ennaltaehkäistä erilaisia terveysongelmia ja hyvinvoinnin haittoja.
Vastaamalla KOTT-tutkimukseen voin menettää opintotuen.
Tarua. KOTT-tutkimus ei liity opintotukeen tai muihinkaan Kelan myöntämiin etuuksiin. Lisäksi kaikki vastaajat säilyvät anonyymeina.
Tutkimuksessa yhdistetään rekisteritietoja vastauksiin, mutta vastauksia ei yhdistetä Kelan tietoihin etuuksista. Lisäksi jokaisen vastaajan kysely yksilöidään erillisen tutkimusnumeron avulla – ei henkilötiedoilla.
Juuri minun vastauksellani ei ole merkitystä.
Tarua. Vaikka kyselyllä ei muodosteta kuvaa sinusta, juuri sinut valittiin vastaamaan ja vastauksellasi on merkitystä.
Satunnaisotoksen takia vain osa opiskelijoista valikoituu tutkimukseen ja siten edustamaan muita opiskelijoita. Kutsuttua opiskelijaa ei voi korvata toisella opiskelijalla.
Jokainen vastaus on tärkeä, jotta pystytään muodostamaan mahdollisimman todenmukainen kuva opiskelijoista.
KOTT-tutkimus tehdään, jotta palveluita kehittävät ymmärtäisivät paremmin, miten opiskelijat voivat.
Tutkimuksella herätellään päättäjiä puuttumaan opiskelijoiden hyvinvointia haittaaviin asioihin.
Korkeakouluopiskelijoiden jaksaminen ja uupuminen ovat puhuttaneet paljon. Ajankohtaiselle tiedolle opiskelijoiden hyvinvoinnista onkin kipeästi tarvetta.
Jos juuri sinä osuit otokseen, vastaathan – vastauksellasi on väliä!
Uutinen 20.1.2020: THL ja Kela selivttävät korkeakouluopiskelijoiden hyvinvointia – 10 000 opiskelijaa saa sähköpostiinsa kyselyn
Kirjoittaja on politiikan ja viestinnän opiskelija Helsingin yliopistossa ja työskenteli harjoittelijana KOTT-tutkimuksen viestinnän parissa Terveyden ja Hyvinvoinnin laitoksella.
Anni Rossi opiskelija Helsingin yliopisto
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.